**Opći uvjeti izlaganja**

**3. Međunarodni festival pršuta- Drniš**

**2. i 3. rujna 2016.**

Organizator 3. Međunarodnog festivala pršuta - Drniš je Grad Drniš u suorganizaciji sa Šibensko- kninskom županijom, Udrugom proizvođača drniškog pršuta i Hrvatskom gospodarskom komorom.

1. Opći uvjeti izlaganja primjenjuju se jednako na sve izlagače.
2. Pravo sudjelovanja imaju sve fizičke i pravne osobe koje su uredno popunile te svojim potpisom i pečatom ovjerile Prijavu.
3. Prijave za sudjelovanje primaju se do **18. kolovoza 2016.** godine
4. Prijave pristigle nakon **18. kolovoza 2016.** godine neće se unositi u katalog.
5. Prijava je istodobno i Ugovor, te potpisom od strane izlagača, obvezuje obje strane na ispunjenje uvjeta izlaganja.
6. Nakon zaprimljene prijave i uplate izlagača, organizator će prema elementima iz prijave ispostaviti račun.
7. Pravovremenom uplatom izlagač osigurava svoj izložbeni prostor.
8. Organizator ima pravo odbiti prijavu ukoliko je traženi prostor već rasprodan. Primljenu uplatu organizator će vratiti uplatitelju.
9. Ukoliko izlagač otkaže sudjelovanje na Međunarodnom festivalu pršuta 5 dana prije početka istog, bit će mu fakturirano 50% ugovorene vrijednosti na ime troškova pripreme sajma. Za otkazivanje sudjelovanja nakon toga roka, bit će mu fakturirana puna cijena naručenog izložbenog prostora.
10. Tehnički dio pripreme izložbenog prostora (štandova) završit će **1. rujna 2016.** godine do **12:00 sati**.
11. Izlagač može započeti s radom na uređenju svog izložbenog prostora (štanda) **1. rujna 2016.** godine od **12:00 sati**.
12. Izlagač je dužan najkasnije do **9:00 sati, 2. rujna 2016.** godine opremiti štand svojim izložbenim sadržajem. **Službeno otvaranje sajma je 2. rujna 2016. godine u 10:30 sati.**
13. Organizator osigurava zaštitarsku službu tijekom trajanja sajma. Organizator nije odgovoran za štetu, gubitke ili otuđenje izlagačevog vlasništva tijekom radnog vremena sajma.
14. Organizatori su predvidjeli nagrade i priznanja za najuspješnije izlagače i izloške. Nagrađivat će se samo upisani u katalog sajma i naznačeni u prijavama.
15. Izlagači koji žele da se njihovi uzorci ocjenjuju trebaju dostaviti uzorke na ocjenjivanje u srijedu **31. kolovoza 2016.** godine **od 7:00-10:00 sati**.
16. Neposrednu prodaju na sajmu izlagač će obaviti u skladu s važećim propisima i ukoliko je za istu registriran.
17. Za održavanje čistoće između štandova brine organizator, a izložbeni prostor održava sam izlagač.
18. Izlagač se obvezuje da će svoju opremu i izložbene predmete osigurati od oštećenja, uništenja, loma, požara, provale, krađe, u slučaju elementarne nepogode ili više sile kod osiguravajućeg društva. Poštovati će propise o protupožarnoj sigurnosti, o svom trošku će održavati izložbeno- prodajni prostor i u radnom vremenu biti prisutan u svom prostoru. Izlagač se obvezuje da će po završetku Međunarodnog festivala pršuta organizatoru predati prostor i opremu u stanju u kakvom ih je i preuzeo, te da će svaku proizvedenu štetu podmiriti.
19. Eventualne sporove izlagača i organizatora, stranke će rješavati dogovorno, a u slučaju spora nadležan je sud u Šibeniku.

Organizator

Grad Drniš